open-index/open-wikipedia-markdown huggingface dataset:
Destiny

**Destiny** Laboratory Module er en amerikansk-bygd modul ombord på Den internasjonale romstasjonen (ISS). Modulen ble skutt opp 7. februar 2001 ombord på romfergen Endeavour på STS-98. Den er et vitenskapelig laboratorium for amerikanske nyttelaster ombord. Modulen ble koblet til  Unity og aktivert over en 5-dagers periode tidlig i februar 2001. Destiny er NASA sitt første aktive laboratorium i verdensrommet siden Skylab ble forlatt i februar 1974. 

## Konstruksjon
Boeing Company begynte konstruksjon på laboratorium-modulen i 1996 i «Marshall Space Flight Center» i Huntsville, Alabama. Destiny ble fraktet til John F. Kennedy Space Center i 1998 og ble overlevert til NASA for forberedelser til oppskyting i august 2000.

## Spesifikasjoner

Modulen består av tre sirkulære seksjoner og to koniske endestykker («coner») som forbinder luke-åpninger som astronautene kan bevege seg gjennom til og fra modulen. Destiny sin bakre kobling er festet til den fremre på Unity.

Destiny har et vindu av glass av høy optisk kvalitet (med tanke på jordobservasjoner) og en luke for vinduet for å beskytte det mot potensielle mikrometeoritter og romsøppel. Mannskapet på ISS åpner og lukker denne luken manuelt. Luken ble installert under den 3. romvandringen ombord på ISS.

## Oppskyting og drift

Modulen ble skutt opp 7. februar 2001 ombord på romfergen Endeavour på STS-98, og montert ved hjelp av romfergens robot-arm noen dager senere.

Astronauter arbeider inne i modulen for å utføre vitenskapelig forskning på mange felt. Vitenskapsfolk over hele Jorden vil bruke resultatene til å øke og forbedre sine studier innen medisin, ingeniørteknikk, bioteknologi, fysikk, materialteknikk og Jord-studier.

## Vitenskapelige aktiviteter og nyttelast

Som i de europeiske (Columbus) og japanske (Japanese Experiment Module|Kibō) laboratorium-modulene planlagt for ISS, er nyttelastene inne i Destiny konfigurerert i «International Standard Payload Racks» (ISPR). Hver av disse veier ca. 540 kg. Destiny ankom ISS med fem ISPRs montert. Disse inneholdt et livsstøtte-system som sørger for elektrisk kraft, kjølevann, luftrensing, og temperatur og fukt-kontroll. Syv nye ISPRs ankom ombord i Leonardo MPLM på STS-102, og ytterligere 10 ble levert på senere ferder. Totalt inneholder Destiny 23 ISPR, seks på hver side og i «taket», samt fem på «gulvet».

Laboratoriumet inneholder også enheten «Minus Eighty Degree Laboratory Freezer for ISS» (MELFI), som ble brakt til romstasjonen på STS-121. Denne fryseren brukes både til å lagre prøver ombord på ISS, og til å transportere dem til og fra romstasjonen i et kontrollert miljø.

## Se også
*Liste over byggingen av ISS

## Referanser


## Eksterne lenker
* NASA – U.S. Destiny Laboratory
Paris Match

***Paris Match*** er et fransk ukeblad. Det er kjent for sin hyppige bruk av paparazzifotografer. Ukebladet dekker også viktige franske og internasjonale nyheter, og inneholder også artikler om berømtheter. Paris Match ble startet i 1949 av industrilederen Jean Prouvost. Bladet er en del av Hachette Filipacchi Médias, som igjen eies av Lagardère Group.

Ved enkelte anledninger, når det har dekket viktige hendelser, har *Paris Match* solgt mer enn én million eksemplarer på verdensbasis, slik som dekningen av den første turen med en fransk astronaut ombord i den amerikanske romfergen i juni 1986. Benoit Clair, en erfaren skribent for ukebladet, var den første journalisten som fikk lov til å bli med romfergens mannskap helt fra de begynte treningen fram til de dro ut til utskytningsrampen på Cape Canaveral.

## Referanser


## Eksterne lenker
*
Vladimir Nikitin (langrennsløper)

**Vladimir Vasiljevitsj Nikitin** (russisk: Владимир Васильевич Никитин; født 14. juli 1959) er en tidligere sovjetisk langrennsløper. Han konkurrerte på 1980-tallet, i sportsklubben Zenit.

Hans beste resultater har han fra stafetter, deriblant to mesterskapsmedaljer. Under VM 1982 i Oslo gikk han for det sovjetiske laget som delte gullmedaljen med Norge etter en dramatisk innspurt mellom ankermennene Aleksandr Zavjalov og Oddvar Brå. To år senere, under OL 1984 i Sarajevo, ble det sølvmedalje (Sverige vant).

Individuelt har han en 4.-plass som beste plassering. Dette var i et verdenscupløp i 1983 i Canada.

## Meritter
* VM 1982 i Oslo
** Gull på 4 x 10&nbsp;km stafett
* OL 1984 i Sarajevo
** Sølv på 4 x 10&nbsp;km stafett

## Referanser


## Eksterne lenker
*
Elektronisk skive

**Elektronisk skive** er en skyteskive hvor skuddets plassering beregnes ved hjelp av elektronikk og presenteres for skytteren på en skjerm på standplass.

## Lydkammerskiver
I en lydkammerskive måles lydbølgen som prosjektilet lager når det går gjennom skiven. Skiven er bygd opp med en ramme som er dekket av en gummiduk som gir et tilnærmet tett lydkammer. Inne i kammeret sitter mikrofoner, enten tre i bunnen av skiven, eller en i hver av skivens fire hjørner. I tillegg måles temperaturen inne i skiven for å beregne lydhastigheten. Ved hjelp av trigonometriske ligninger bestemmes prosjektilets posisjon. For å unngå for store temperatursvingninger har skiven en front- og en bakskive i et isolerende materiale, f.eks. isopor. På frontskiven er sikteblinken som skytteren forholder seg til påmalt. For å holde lydkammeret tett er det gjerne et gummibånd utenpå selve hovedgummiduken, denne blir dratt fram enten manuelt eller via en elektrisk motor i bestemte intervaller slik at det ikke oppstår for store hull i lydkammeret.

## Dataoverføring
Data fra skiven kan overføres enten via kabel eller radiomodem. Kabel brukes på faste skiver, mens radiomodem kan benyttes på bevegelige skiver, som f.eks. viltmålsskyting. Når dataene kommer til standplass blir de presentert for skytteren på en skjerm hun har på standplass. I tillegg går dataene direkte til sekretariatets datamaskiner for beregning av resultatlister. Skuddene kan også vises på storskjerm for publikum, og dette har på mange måter revolusjonert skytesporten. Tidligere måtte publikum forstå anvisningen som ble brukt, og klarte kanskje å følge med på maksimalt to skiver, men med elektronisk anvisning og publikumsvisning på storskjerm ser publikum skuddet brøkdeler av et sekund etter at det er avfyrt og kan enkelt se hvordan flere skyttere ligger an i forhold til hverandre.

## Anvisning
Skytteren får se skuddene sine på skjerm på standplass. Dette styres av standplassleder, slik at anvisning skjer etter at en serie er skutt, eller for hvert enkelt skudd ved prøveskudd. Ved finaleskytinger kan man enkelt vise samme skive på alle skjermer dersom man anviser en og en skytter i stigende rekkefølge, slik det f.eks. gjøres på kongelaget på Landsskytterstevnet.

## Bruk
Elektroniske skiver finnes for alle skyteformer fra 10 meter luftrifle til over 1000 meter grovkalibret rifle. Det finnes også elektroniske skiver for bruk på viltmålsbaner, som f.eks. løpende elg, hvor en figur går på skinner, og hvor skytteren skyter på målet i bevegelse.

## Ulemper
Bortsett fra relativt høye anleggskostnader, og behovet for kontinuerlig vedlikehold er det ikke mange ulemper med elektroniske skyteskiver. Det mest kritiske er sårbarheten for tordenvær, p.g.a. lange nedgravde jordkabler i kombinasjon med mange følsomme elektroniske komponenter.

## Eksterne lenker
* Hjemmesiden til produsenten MegaLink
* Hjemmesiden til produsenten Kongsberg Target Systems (tidl. Kongsberg Mikroelektronikk) som leverer skivene som brukes på Landsskytterstevnet
* Hjemmesiden til den sveitsiske produsenten Sius Ascor (engelsk)
Passeier

**Passeier** (eller *Passeiertal*; italiensk *Val Passiria*) er en dal i Syd-Tirol som strekker seg nordover fra Meran. Dalen er begrenset av Ötztal-Alpene i vest, Stubai-Alpene i nord og Sarntal-Alpene i vest. Dalens elv, *Passer*, munner i Meran ut i Etsch.

Kommunene som ligger i dalen er, nedenfra og opp:
* Kuens
* Riffian
* St. Martin in Passeier
* St. Leonhard in Passeier
* Moos in Passeier
Dalen hører til distriktet Burggrafenamt og har til sammen 10&nbsp;100&nbsp;innbyggere. 99&nbsp;% av disse snakker tysk, resten er italiensktalende.

Passeierdalen deler seg i to grener ved St. Leonhard. Den ene forbinder dalen mot nordvest over Timmelspasset med Ötztal i Nord-Tirol. Den andre danner forbindelsen til Sterzing via Jaufenpasset i nordøst.

Landbruk er dalens viktigste inntektskilde. I de høyereliggende kommunene er dette fremfor alt storfehold basert på seterdrift. Også turisme har fått en økende betydning.

## Eksterne lenker
* Felles offisiell nettside av de tre øverste kommunene i Passeier
* Turistisk informasjon om Passeier
Ulten

**Ulten** (italiensk *Ultimo*) er en kommune i Syd-Tirol, som omfatter størsteparten av **Ultental**. Ultental er en 40&nbsp;km lang fjelldal i Ortlermassivet, som strekker seg i sydvest&ndash;nordøst-retning ned til Etschdalen ved Lana. Dalens elv heter *Falschauer*. Den har et tilsigsfelt på 300&nbsp;km².

Ultentals landsbyer ligger som perler på en snor oppover dalens løp: *[[St. Pankraz (Syd-Tirol)|St. Pankraz]]* &ndash;&nbsp;som ble skilt ut som egen kommune i 1960&nbsp;&ndash;, *St. Walburg* (1190&nbsp;moh.), *Kuppelwies* (1153&nbsp;moh.), *St. Nikolaus* (1256&nbsp;moh.) og *St. Gertraud* (1501&nbsp;moh.).

Mellom St. Pankraz og St. Walburg fins det en veiforbindelse mellom Ultental og Val di Non.

Befolkningen er tysktalende (99 %). Det italienske navnet *Ultimo* ble funnet opp under Syd-Tirols italienisering på 1920-tallet. Det bygger på en forvansking av *Ulten*. Mens det opprinnelige navnet ser ut til å være avledet av et gammelt personnavn, er det italienske navnet nokså villedende (*ultimo* = «det siste»).
## Referanser


## Eksterne lenker
*
Produksjonsavdelingen

**Produksjonsavdelingen**, forkortet med **FLO/P**, er en avdeling i Forsvarets logistikkorganisasjon og er inndelt i 8 geografiske baser, med en stabsledelse på Kjeller:

De geografiske basene er plassert i/på: 
* Rogaland/Agder
* Viken
* Bergen
* Østerdal
* Trøndelag
* Bodø
* Troms/Finnmark
* Andøya

FLO/P håndterer alt av vedlikeholds- og forsyningstjenester innen de geografiske basene. I tillegg yter de tjenester som skytebaneadministrasjon, post, bolig og vakt og sikringstjenester.
Tauferer Ahrntal

**Tauferer Ahrntal** (italiensk *Valli di Tures e Aurina*) er en nordlig sidedal til Pustertal i Syd-Tirol og omfatter Italias nordligste kommuner. Som landskapsbetegnelse tilsvarer Tauferer Ahrntal dalen og tilsigsfeltet til elven *Ahr*. Ahr springer ut ved passet Birnlücke i Tauernmassivet, munner etter 50&nbsp;km ved Bruneck i Pustertal ut i Rienz, og har et tilsigsfelt på 930&nbsp;km².

*Tauferer Ahrntal* er strengt tatt en samlebetegnelse for flere dalavsnitt (samt sidedaler) som også har sine egne navn. Fra Pustertal og oppover er dette:
* **Tauferer Tal** strekker seg fra Bruneck nordover via Gais (841&nbsp;moh.) til Sand in Taufers (865&nbsp;moh.). Her slutter Tauferer Tal i et juv.
* **Ahrntal** strekker seg fra slutten av dette juvet og mot nordøst. Landsbyene i dette dalavsnittet (970&ndash;1345&nbsp;moh.) hører til kommunen Ahrntal.
* **Prettau** ligger ovenfor et ytterlige juv. Kommunen Prettau består av Italias to nordligste landsbyer (1475&ndash;1582&nbsp;moh.).
* **Weißenbachtal** er en vestlig sidedal til Ahrntal og sogner også til samme kommune.
* **Reinbachtal** er en østlig sidedal til Tauferer Tal som munner ved (og hører til) Sand in Taufers.
* **Mühlwalder Tal** er en vestlig sidedal til Tauferer Tal som munner ved Sand in Taufers, men som er en egen kommune (Mühlwald).

Dalens fem kommuner har til sammen 16&nbsp;000 innbyggere. Befolkningen er tysktalende (98&nbsp;%).

Tauferer Ahrntal utgjør grensen mellom Zillertal-Alpene i vest og nord og Hohe Tauern i øst. Dalens høyeste fjelltopp er Dreiherrenspitze (3499&nbsp;moh.). Det fins tallrike fjelloverganger nordover til Østerrike, både til Zillertal (Nord-Tirol) og til Pinzgau (Salzburg). Disse kan bare passeres til fots, men bøndene i Ahrntal har tradisjonelt hatt setrene sine på nordsiden av passene.

Med borgen Taufers ved Sand in Taufers og gruvene i Prettau fins det en rekke severdigheter i dalen. I tillegg kommer både historiske og naturhistoriske museer og naturopplevelser, som naturparken Rieserferner-Ahrn og Reinbach-fossen.

## Eksterne lenker
* Turistinformasjon om Tauferer Ahrntal
Annika (tegneserie)

***Annika*** er en norsk tegneserie skapt av Håkon Aasnes som ble publisert som føljetonghistorier i *[[Norsk Barneblad]]* fra nr. 6/1991 frem til 2016. Aasnes skrev, tegnet og håndfargela serien i hele denne perioden. Serien har sine røtter i Aasnes’ «Vi på Eiketun» i *[[Bondebladet (tidsskrift)|Bondebladet]]*, der ungdomsjenta Annika var kjæresten til hovedpersonen Ralle. 

Med *Annika* fikk hun sin egen serie, som også kom ut med et album i svart-hvitt i 1997: *Annika 1: Den nifse natta!* Serien sluttet i *Norsk Barneblad* i 2016 fordi den ifølge redaktør Nana Rise-Lynum var blitt «for vaksen til målgruppa 8-12 som les bladet no».

## Referanser
Piledriver

**Piledriver** var et norsk industrirock-band, eller som de selv kalte de Dunderdisco-gruppe. Bandet debuterte med den bekmørke 7"-singelen «The Fall»/«I am a Man» i 1993 før de utviklet et lettere syn på livet på fullengderen *A Mouthful of Venus Soda* som ble gitt ut i 1995. Mest kjent er trolig bandet for sin deltakelse på «Tagging» av Bare Egil Band.

Bandet ble lagt på is ved årsskiftet 2002/03.

## Medlemmer
* Are Kleivan – sang
* Sindre Wexelsen Goksøyr – synthesizer/gitar
* Lars Lyngstadaas – gitar (1992–1995)
* Ivar Winther – gitar (1998–2002)

## Diskografi
* *The Fall* / *I am a Man* (7&Prime;, Suggestion Records, 1993)
* *A Mouthful of Venus Soda* (CD, Progress Records, 1995)
* *Staying Up Late with Piledriver* (CD, Progress Records 1996, billedplate, Cylinder Recordings, 1997)
* *Mystery Monkey Man* / *The Kids who will Never Die* (7&Prime;, Grand Royal, 1998)
* "For your Ass Only" For Promotion Only 2000
* *Heavy Electricity* (CD, Suggestion Records, 2002)
* *Piledriver vs. Cumshots* (split-7&Prime;, Duplex, 2002)
* *Goodbye* (CD-R, 2002)
Eidsdammen

**Eidsdammen** er et vann på Bjørkelangen i Aurskog-Høland kommune i Akershus. Jørnsbekken renner inn i Eidsdammen fra Eksismo-traktene. Ut fra Eidsdammen renner Eidsbekken ned til Lierelva og hovedvannstrengen av Haldenvassdraget.

## Kilder
*Kommunens kartgrunnlag
Ahr (andre betydninger)

**Ahr** kan være:
* Ahr, bielv til Rhinen i Tyskland
** Ahr (vindistrikt), vindistriktet rundt elva

* Tauferer Ahrntal (Ahr), bielv til Rienz i Italia
Montafon

**Montafon** (uttales «månta-få:n») er en dal i den østerrikske delstaten Vorarlberg. Den ligger lengst syd i delstaten, begynner ved Bludenz og strekker seg derfra sydøstover. Dalen dreneres av elven Ill og begrenses av fjellgruppene Verwall i nord og Rätikon og Silvretta i syd. Landskapet er dermed Vorarlbergs høyeste og mest alpine.

Montafon har totalt 16&nbsp;500&nbsp;innbyggere, som er fordelt over ni kommuner. Nedenfra og oppover er dette (nummereringen refererer til kartet):
# Lorüns (583 moh.)
# St. Anton im Montafon (650 moh.) 
# Vandans (660 moh.) 
# Bartholomäberg (1100 moh.) 
# Schruns (700 moh.) 
# Tschagguns (700 moh.) 
# Silbertal (890 moh.) 
# St. Gallenkirch (900 moh.) 
# Gaschurn (1000 moh.)

Dalen har vært bebodd minst siden bronsealderen. I middelalderen var det betydelig gruvedrift i området, der spesielt jern, kopper og sølv ble utvunnet.

Stedsnavnene tyder på at dalen opprinnelig var bebodd av retoromanere. Overgangen til tysk (alemannisk) språk må ha skjedd i senmiddelalderen. Også kolonialiseringen av høytliggende områder gjennom walsere bidro til dette, men walserspråket er i dag stort sett forsvunnet.

Kirkelige, kulturelle og handelskontakter var minst like sterke til Graubünden (Sveits) som mot nordvest, selv om all transport måtte skje over høye fjellpass, hvorav Schlappinpasset var det laveste (2202&nbsp;moh.). Frem til 1808 var Montafon del av Chur bispedømme. Inntil langt ut på 1800-tallet eksporterte Montafon ost, smør og arbeidskraft mot Graubünden.

I dag er kontakten nordover mot Bludenz og resten av Vorarlberg sterkere, noe gode vei- og jernbaneforbindelser sørger for. Det fins derimot ingen direkte veiforbindelse fra Montafon til Sveits. Istedenfor eksisterer nå med Bielerpasset en veiforbindelse vestover til Paznaun i Tirol.
## Eksterne lenker
*
Bersntol

**Bersntol**, **Valle del Fersina**, eller **Valle dei Mòcheni**, er en nordlig sidedal til Valsugana i Trentino (Italia). Dalens elv, Fersina, er en bielv til Adige. Bersntol begynner ved Pergine Valsugana og strekker seg nordøstover til Lagoraifjellene, Dolomittenes sydligste fjellkjede. Flertallet (60&nbsp;%) av befolkningen i dalen snakker «bersntolsk» (eller *mòcheno*), en variant av zimbrisk (som i sin tur hører til den bairiske dialektgruppen av det tyske språk).

## Kommuner
Dalens landsbyer er sammenfattet til fire kommuner:
* Sant'Orsola Terme (1076 innbyggere)
* Garait (tysk *Gereit*, it. *Frassilongo*, 323 innbyggere)
* Vlarotz (tysk *Florutz*, it. *Fierozzo*, 481 innbyggere)
* Palae (tysk *Palai im Fersental*, it. *Palù del Fersina*, 169 innbyggere)

Den førstnevnte av disse ligger på dalens høyre (nordvestlige) side og er italiensktalende. De tre andre ligger på dalens venstre side og er overveiende zimbrisktalende.

## Dalens navn
Dalen heter «offisielt» *Valle del Fersina* etter elven Fersina. På tysk heter dalen *Fersental*. Den bersntolsk-zimbriske formen av *Fersental* er *Bersntol*. På italiensk er det nå blitt vanlig å omtale dalen som *Valle dei Mòcheni*, altså egentlig «bernstolernes dal». Betegnelsen *mòcheni* for dalens zimbrisktalende beboere kommer visstnok av at disse ofte bruker ordet *mochn* (=&nbsp;standardtysk&nbsp;*machen* = «å&nbsp;gjøre, lage, fremstille»).

## Bersntolsk språk og kultur
Som de andre zimbriske språkøyene i Nord-Italia ble også Bersntol bosatt av tyskspråklige emigranter tidlig i middelalderen (1200- eller 1300-tallet). Kontakten til det tyskspråklige området var etter dette ytterst sporadisk, slik at språket i dag er gjensidig uforståelig med andre tyske dialekter. Befolkningen levde av gruvedrift, landbruk (under nokså harde og kummerlige betingelser) og som kremmere.

I 1803 kom Bersntol &ndash; med hele Trentino &ndash; til Østerrike, 1919 til Italia. Kort tid etter begynte fascistenes hensynsløse italienisering av ikke-italiensktalende. Dette gikk også hardt ut over zimberne. I Garait, Vlarotz og Palae anga likevel 89&nbsp;% av befolkningen ved folketellingen i 2011 å tilhøre den «bersntolske språkgruppen». Sannsynligvis er det imidlertid en god del færre innbyggere som faktisk bruker språket i hverdagen. I tillegg kommer over tusen personer i resten av provinsen som har røtter i Bersntol og behersker språket (hovedsakelig i provinshovedstaden Trento, som bare ligger få kilometer lenger vest). I dag er bersntolsk (men ikke standardtysk) anerkjent som minoritetsspråk i Trentino.

## Se også
* zimbrisk

## Eksterne lenker
* 
* Turistinformasjon om Bersntol (på italiensk, tysk og engelsk)
Changhe Z-8

**Changhe Z-8** er et kinesisk helikopter. Z-8 er utviklet fra det franske helikopteret '''SA 321 Super Frelon''', som den kinesiske marinen allerede hadde i bruk.  

Z-8 er utviklet for den kinesiske marinen, og er beregnet til å brukes i en rekke roller som blant annet for troppetransport, redning, ubåtjakt, minelegging og patrulje. Helikopteret kan transportere 27 soldater med full utrustning, eller opp til 15 bårer som ambulansehelikopter. I anti-ubåtrollen kan Z-8 utstyres fullt ut med sonarer, radar, synkeminer, torpedoer og sjømålsmissiler. 

## Spesifikasjoner

## Kilder
* *Encyclopedia of World Military Aircraft*, Aerospace ( ISBN 1-874023-95-6 )
Fernanda Nissen videregående skole

**Fernanda Nissen videregående skole** var en videregående skole i Oslo som ble nedlagt i 1991. Skoletilbudet startet som en husmorskole på Grønland i Oslo, opprettet under navnet «Oslo kommunale Husmorskole» av kvinnesakskvinnen og arbeiderpartipolitikeren Fernanda Nissen i 1916.

## Historie
Fernanda Nissen hevdet at skolene måtte ta over opplæringen i matstell, barnestell og hygiene siden dette ikke var en naturlig del av opplæringen i hjemmene lenger. Det var i arbeiderkvinnenes interesse å bli gode husmødre, og i 1916 åpnet hun Oslo kommunale Husmorskole. Interessen for husmorskolene økte, men langt fra alle jenter fra arbeiderklassen hadde råd til å gå ett år på husmorskole. Arbeiderkvinnebevegelsen ville legge til rette for å gi alle familiemedlemmer sunn og god mat. Dette måtte gjøres gjennom blant annet kunnskap og kurs i ernæring og søm. 

I 1930 flyttet Oslo kommunale Husmorskole til Borggata 2b og lokalene til tidligere Grønland folkeskole. Skolen ble senere omdøpt til Fernanda Nissen videregående skole, da med Helse- og sosialfag. I 1991 opphørte Fernanda Nissen videregående skole og tilbudene ble flyttet til Bjerke videregående skole (da Linderud videregående skole). I 2007 ble utdanningsprogrammet Barne- og ungdomsarbeiderfag flyttet til Stovner videregående skole, mens Helse- og sosialfag Vg1 ble flyttet til Sogn videregående skole året etter, i 2008. Begge disse tilbudene ble flyttet til Kuben videregående skole i 2013.

## Referanser


## Eksterne lenker
* https://web.archive.org/web/20070927022840/http://www.dna.no/asset/25290/1/25290_1.doc om etableringen av *Oslo kommunale Husmorskole*
Harbin Y-12

**Harbin Y-12** er et kinesisk bruksfly og regionalt passasjerfly. Y-12 er i utgangspunktet en forlenget variant av forgjengeren **[[Harbin Y-11]]** utstyrt med turbopropmotorer, og prototypen fløy første gang 16. august 1984 som **Y-11T**.

Y-12 er brukt av Kinas flyvåpen, og har blitt eksportert til flyvåpnene i Iran, Paraguay, Peru og Sri Lanka.

## Litteratur
* *The International Directory of Civil Aircraft 2001/2002*, Gerald Frawley ( ISBN 1-875671-52-8 )
* *Encyclopedia of World Military Aircraft*, Aerospace ( ISBN 1-874023-95-6 )

## Eksterne lenker
* Harbin Y-12
Mobula

* *[[Mobula eregoodootenkee|M. eregoodootenkee]]*
* *[[Mobula hypostoma|M. hypostoma]]*
* *[[Mobula japanica|M. japanica]]*
* *[[Mobula kuhlii|M. kuhlii]]*
* *[[Mobula mobular|M. mobular]]*
* *[[Mobula munkiana|M. munkiana]]*
* *[[Mobula rochebrunei|M. rochebrunei]]*
* *[[Mobula tarapacana|M. tarapacana]]*
* *[[Mobula thurstoni|M, thurstoni]]*

***Mobula*** er en gruppe djevelrokker som ligner på de nært beslektede *[[Manta (slekt)|Manta]]*-djevelrokkene.
I Californiabukta har det vært observert vakende *Mobula*-skater.

## Eksterne lenker
*
Manta

**Manta** kan referere til:

* Manta (Ecuador), en havneby ved stillehavskysten i Ecuador
* Manta (Piemonte), en by og kommune i provinsen Cuneo i regionen Piemonte
* ''Manta'' (slekt), en gruppe djevelrokker
* Opel Manta, en tysk bilmodell
* Lockheed Martin X-44 MANTA, et amerikansk eksperimentfly
Geoffrey Parnell

**Geoffrey Parnell** er en britisk historiker og arkeolog. 

Fra 1974 til 1984 jobbet han som arkelologisk konsulent, og gjorde undersøkelser på Tower of London, Hampton Court Palace og Windsor Castle. I 1985 ble han ansatt av English Heritage som inspektør («Inspector of Ancient Monuments and Historic Buildings»), og hadde ansvaret for restaurering av Greenwich-observatoriet og reparasjonen av Windsor Castle etter en større brann 1992. I 1993 ble han ansatt ved Royal Armouries med ansvaret for museumsaspektene ved Tower of London. I den funksjonen har han skrevet flere bøker, laget film, og kuratert utstillinger.

Ved avlagt doktorgrad i 1996 leverte han avhandlingen «The Buildings and Works of the Office of Ordnance at the Tower of London, 1660-1722».

## Bibliografi
* *The English Heritage Book of the Tower of London*, ISBN 0-7134-6863-7
* *The Tower of London: A 2000-Year History*, ISBN 1-84176-170-2
* *The Tower of London: Past & Present*, ISBN 0-7509-1763-6
* *The Tower of London: The Official Illustrated History*, ISBN 1-85894-106-7 (med Edward Impey)

## Referanser


*
Bivio

**Bivio** (retoromansk: *Beiva*) er en landsby og tidligere kommune øverst (og dermed helt sør) i dalen Surses i den sveitsiske kantonen Graubünden. Kommunen ligger på 1769&nbsp;moh. og har 220 faste innbyggere. I&nbsp;dag er Bivio overveiende tysktalende (55 %). Inntil 1980-tallet var den imidlertid en hovedsakelig italienskspråklig kommune i en ellers retoromansktalende dal. Fremdeles er italiensk kommunens eneste offisielle språk og morsmål for 29 % av befolkningen. Dermed er Bivio den eneste italienskspråklige kommunen i Nordsjøens tilsigsfelt. Dalens elv Julia flyter via Albula til Rhinen. At tysk har økt kraftig i de siste tiår, skyldes fremfor alt turismens voksende betydning. 12 % snakker retoromansk og dermed surmiran-dialekten (dog med innslag fra putèr-dialekten i Øvre Engadin).

Bivio er derfor den eneste kommunen i Sveits som er trespråklig : retoromansk, italiensk og tysk.

Stedsnavnet Bivio/Beiva betyr «veiskille».

Bivio ligger på nordsiden av to (ikke minst historisk) viktige fjellpass: Julierpasset til Engadin og Settimopasset til Val Bregaglia. Landområdene rundt Bivio som hadde beitemuligheter for husdyr fikk bosettere fra Soglio i Val Bregaglia rett syd for Bivio, som også er italiensktalende. Det betyr at det var den italienske dialekten *bargajot* fra Soglio i Val Bregaglia som ble «eksportert» til Bivio. Den har beholdt mye av det opprinnelige bargajotpreget, men oppviser også egne lokale særegenheter som finnes kun i Bivio.

## Bilder

Bivio2.jpeg|Fjellandsbyen Bivio
Karte Gemeinde Bivio 2007.png|Kart over Bivios beliggenhet
Bivio.jpg|Beiva/Bivio, utsikt mot sør


## Eksterne lenker
*
Bjørn Heidenstrøm

**Bjørn Olav Heidenstrøm** (født 15. januar 1968 i Porsgrunn), også kjent som *Heiden*, er en norsk tidligere fotballspiller. Etter å ha lagt opp som fotballspiller startet han foretaket Tur i natur. Gjennom dette foretaket publiserer han sine egne turbøker. Han arbeider også som foredragsholder. 

Han var en av idrettsutøverne som var med på å stifte fagforeningen Norske Idrettsutøveres Sentralorganisasjon (NISO), som ble tatt opp som særforbund i LO i 1996. Heidenstrøm har for øvrig arbeidet med fotballen som utgangspunkt for markedsføring, media og arbeid med verdispørsmål, herunder holdningskampanjene Soccer against crime og «Vålerenga Mot Rasisme». 

## Fotballkarrieren
Heidenstrøm startet å spille fotball i Herøya IF. Deretter spilte han for Odd Grenland (i to perioder), Lillestrøm Sportsklubb, Sogndal Fotball, Drøbak/Frogn, Bærum Sportsklubb, Leyton Orient og Tollnes Ballklubb. Heidenstrøms første kamp for Leyton Orient var for øvrig Peter Shiltons 1000. kamp i det engelske ligasystemet (mot Brighton and Hove Albion).

### Landslagskamper som junior
I perioden 1983–1985 spilte Heidenstrøm sju aldersbestemte landskamper for Norge.

### Lillestrøm

Heidenstrøm spilte i Lillestrøm Sportsklubb fra 1985 til 1987, og ble norgesmester for juniorer i 1986. Høsten 1987 spilte han sin eneste offisielle A-lagskamp for klubben i en bortekamp mot Bordeaux i serievinnercupen. LSK hadde spilt 0-0 på Åråsen og tapte 1-0 borte etter at et mål etter hands av Jean-Marc Ferreri ble godkjent.

## Ekspedisjoner og prosjekter

* 2005: Under tittelen «Enga går til Start» gikk Heidenstrøm og Marianne Helmenbakken fra Oslo til Kristiansand for å skaffe oppmerksomhet om bistandsprosjektet *Soccer against crime,* som skulle hjelpe barn i Sør-Afrika ut av kriminalitet. Ekspedisjonen var et initiativ fra «Klanen», som er Vålerenga IFs supportergruppe  
* 2009/2010: «The Shirt» var prosjektnavnet på en ekspedisjon der Heidenstrøm syklet til Johannesburg i Sør-Afrika for å vise at fotball kan brukes til å mobilisere for å hjelpe flyktninger. Ruten gikk gjennom hele Europa på sykkel, mens han i Afrika syklet og haiket. Reisen startet ved Nobels Fredssenter i Oslo og endte på Robben Island i Sør-Afrika  
* 2011: I prosjektet «The Shirt» gjennomførte Heidenstrøm ekspedisjonen «Norge på ekstra langs», der han syklet fra Nordkapp via Lindesnes til Mysen for å støtte TV-aksjonen på NRK og arbeidet med å fjerne miner med Norsk Folkehjelp  
* 2012: I prosjektet «Stående padling til Svartehavet» padlet Heidenstrøm fra Basel i Sveits til Svartehavet, stående på et padlebrett  

## Referanser


## Eksterne lenker
* 
*  Profil hos Norges Fotballforbund
* Nettsted for Heidenstrøms fotballprosjekt
Georg Listing

**Georg Moritz Hagen Listing** (født 31. mars 1987 i Halle, Tyskland) er bassist i det tyske bandet Tokio Hotel. Listing er eldst i bandet, to år eldre enn tvillingene Bill og Tom Kaulitz, og ett år eldre enn  Gustav Schäfer. 

Listing og Schäfer møtte tvillingene Tom og Bill Kaulitz under et musikkshow i 2001. De vant ikke showet, men det ga dem oppmerksomhet, og de startet bandet Devilish. I 2003 fikk de platekontrakt og skiftet navn til Tokio Hotel. I 2005 hadde Tokio Hotel en tysk hit, som het Durch Den Monsun. Dette gjorde at de fikk sitt gjennombrudd i Tyskland, som senere har spredd seg til omtrent hele Europa, også til Norge. De har også på kort tid slått igjennom, og blitt ganske populære i USA.

## Referanser
George Yonge

**George Yonge, 5 baronett** (født 1731, død 25. september 1812) var en britisk krigssekretær (1782–1783 og 1783–1794) og guvernør i Kappkolonien (1799–1801).

Han tjente også som medlem av parlamentet for Honiton fra 1754 til 1761 og igjen fra 1763 til 1796.

## Referanser
Halmstad lufthavn

**Halmstad lufthavn** (IATA: **HAD**, ICAO: **ESMT**) er en flyplass like utenfor Halmstad i Sverige. 

## Ruter og selskaper

## Eksterne lenker
*
.org

**.org** (**org**anisasjon) er et generisk toppnivådomene (gTLD) på internett. På samme måte som de fleste andre gTLD-er, blir *.org* fra tid til annen uttalt som ett ord, «dot-org», i vanlig dagligtale.

## Historie
*.org* var et av de opprinnelige toppnivådomenene, etablert i januar 1985, og var beregnet til bruk for organisasjoner som ikke tilfredsstilte kravene for registrering under andre gTLD-er.  Nå kan imidlertid enhver registrere et *.org*-domene. *.org* var tidligere også domenet som vanligvis ble anbefalt til bruk for privatpersoner, men *[[.name]]* og *[[.info]]* er nå alternativer i så måte.

Toppnivådomenet *.org* har siden 1. januar 2003 blitt administrert av Public Interest Registry (PIR).

## Bruk
Selv om organisasjoner fra hele verden kan registrere *.org*-domener, har mange land et andrenivå-domene med lignende formål under sitt eget nasjonale toppnivådomene (ccTLD). Slike andrenivå-domener er vanligvis på formen *.org.xx* eller *.or.xx*, hvor *xx* er ccTLD-+et.

*.org*-domenet er gjerne assosiert med non-profit organisasjoner, spesielt i USA. I tillegg til  den utstrakte bruken innen det frivillige området, blir domenet ofte brukt av åpen kildekode-bevegelsen, i motsetning til *[[.com]]*-domener som hovedsakelig brukes av kommersielle selskaper.

## Registrering
Registreringer behandles via akkrediterte registrarer. Visse kategorier av internasjonaliserte domenenavn kan også registreres. 

Registrering gjøres direkte på andre nivå.

## Se også
* Toppnivådomene
* Internett

## Eksterne lenker
* IANA ''.org'' whois informasjon 
* InterNIC FAQs om overføringen av ''.org'' til PIR
* Liste over ''.org''-akkrediterte registrarer
* .ORG domener med IP-adresser
Zacharias Wagenaer

**Zacharias Wagenaer** (født 11. mai 1614 i Dresden, død 1. oktober 1668 i Amsterdam), også kjent som *Wagenaar* eller *Wagner*, var en eventyrer og reisende i det 17. århundre og ansatt i de nederlandske Vestindiske og Ostindiske (VOC) kompaniene i forskjellige oppdrag til Brasil, Kina og Japan.

I en alder av 19 år dro Wagenaer til Hamburg hvor han ikke fant noen muligheter for å realisere sine reiseplaner. Han dro derfor til Amsterdam hvor han arbeidet som skriver hos bokhandleren Wilhelm Janson Blauen og begynte å tegne. På råd fra bokhandleren hyret han seg som soldat på et større krigsskip, «Amsterdam», og kom til Recife i Ny-Nederland (nederlandsk Brasil). Etter ankomsten sluttet han i militærtjenesten og begynte å arbeide som skriver for den nederlandske guvernøren Johann Moritz av Nassau.

I Brasil hjalp han Johannes de Laet og Caspar van Baerle med å skrive deres verker om datidens Brasil. Etter at han returnerte fra Brasil offentliggjorde han 109 tegninger i en dyrebok.

Han var sjefsoffiser (*opperhoofd*) VOC på den lille øya Dejima i Nagasaki–bukta i Japan. Han tjente i to perioder, 1. november 1656 til 27. oktober 1657 og fra 22. oktober 1658 til 4. november 1659.

Wagenaer overtok som guvernør i Kappkolonien etter Jan van Riebeeck 6. mai 1662 og hadde stillingen til 27. september 1666.

## Referanser
Kongelaget

**Kongelaget** er betegnelsen som brukes på det siste finalelaget for seniorklassene 3-5 på Landsskytterstevnet.

## Finaleomgang
Minimum 10% og maksimum 15% av de beste skytterne fra hovedskytingen deltar i finaleomgangen, som består av 10 skudd liggende med skytetid 75 sekunder mot 1 m skive på 200 m, hvor blinken er 10 cm i diameter. De 15 beste skytterne skyter i det avsluttende Kongelaget. I Kongelaget har skivene tradisjonelt blitt anvist fra den 15. beste og oppover mot beste skytter som ligger på skive 1. Fra 2009 ble en ny ordning innført, hvor skytterne i kongelaget skjøt enkeltvis, nr. 15 startet og bestemann i hovedskytingen avsluttet. I mange år har kongelaget vært vist på fjernsyn, hvor Kjell Kristian Rike var programleder i en årrekke. Etter at Rike døde har Tord Bertiniussen fungert som programleder t.o.m. 2010. Dagens NRK-sending viser skytingen mot elektroniske skiver på åpen skjerm, slik at skytteren og publikum får se skuddene i den rekkefølgen de skytes, og vinneren kåres umiddelbart.
Paralympiske vinterleker 1994

**Paralympiske vinterleker 1994** ble arrangert på Lillehammer fra 10. til 19. mars 1994. Dette var de sjette paralympiske vinterleker og det var andre gang Norge arrangerte lekene. Første gang var Paralympiske vinterleker 1980, som ble arrangert på Geilo. Norge ble den mestvinnende nasjonen med 29 gull.

## Idretter
Det ble arrangert 133 øvelser innen fem idretter.
* 
* 
* 
* 
* 

## Deltakerland
31 nasjoner deltok i lekene. (Antall utøvere per nasjon i parantes).

* 
* 
* 
* 
* 
* 
* 
* 
*
* 
* 
*
* 
* 
* 
* 
* 
* 
* (**vert**)
* 
* 
* 
* 
*
*
* 
* 
* 
* 
* 
* 

## Medaljefordeling

## Referanser


## Eksterne lenker
* Lillehammer 1994 Paralympic Winter Games hos paralympic.org

## Se også
* Paralympiske leker
* Vinter-OL 1994
Lame Ducks

**Lame Ducks** er en norsk ska-punk-gruppe fra Son/Moss, dannet i 1996.  

Gruppa spiller energisk og melodiøs California-inspirert ska-punk og har musikalske referanser til band som Operation Ivy, Link 80, Rancid, Reel Big Fish, Less Than Jake og Mad Caddies. 

## Historie
Lame Ducks ble stiftet av Vestbyguttene Anders Bergmaal og Karsten Blomstrand i 1996. De to sekstenåringene ble støttet av lokale Teten ungdomsklubb, som skaffet instrumenter og annet utstyr som måtte til.

Bandet fikk sitt gjennombrudd på  i 2001 (i Tromsø), der de signerte med Fucking North Pole Records (FNPR). I årene som fulgte ga bandet ut tre studioalbum, deltok på flere samlealbum og dro på turnéer i Skandinavia, Storbritannia og Sentral-Europa.

I 2004 tok bandet en såkalt "udefinert pause". De gjorde deretter en rekke konserter i 2009–2010, før de på nytt tok pause. 

I 2016 gjorde de igjen comeback, og spilte noen utvalgte konserter i forbindelse med bandets 20-årsjubileum. Den siste konsert i denne perioden spilte de på Spydeberg Rock Festival sommeren 2017.  

I 2025 spiller de på Kanalrock i Horten.

## Medlemmer
* Anders Bergmaal – vokal, gitar (1996–)
* Karsten Blomstrand – trommer (1996–2009, 2016–)
* Robert Rodrigues – saksofon (2000–2004, 2016–)
* Egil Clausen – bass, vokal (2002–2004, 2016–)
* Krister G. Roang – trompet, melodika, vokal (2002–2004, 2016–)
* Stian Nilsen – gitar, vokal (2009–2010, 2016–)
* Pål Benjaminsen – trombone (2016–)

## Tidligere medlemmer
* Lars-Martin Skjørshammer – bass, vokal (1999–2002, 2010)
* Glenn Boger – gitar, vokal (1999–2010)
* Steffen Linnert – trommer (2009–2010)
* Marius Gjersø – trompet (2009–2010)
* Christian Heimdahl – trompet (2009–2010)
* Linda Rodahl – gjestevokal på *Pick It Up*

## Diskografi
### Album
* *[[Pick It Up]]* – Fucking North Pole Records/ Mad Butcher Records (2001)
* *[[Are You Lame or Something?]]* – Fucking North Pole Records (2003)
* *Duck Season* – Fucking North Pole Records (2004) 12 spor

### EP og Singler
* *Virgin Sessions* – Fucking North Pole Records (2002)
* *Split It Up* – Fucking North Pole Records (2003) med Square

### Medvirker på
* Diverse artister – *Punk in Disguise...* (2003)
* Diverse artister – *Skred – by:Larm 2001 Tromsø* (2001)
* Diverse artister – *Songs for the Rejected* (inkludert: «Lost» og «Pick It Up») Carnie Productions (Australia) 2001
* Diverse artister – *International Punk Rock* 10 CD samleboks (inkludert: «Easy Come, Easy Go») Meathead Records (Canada) 2001
* Diverse artister – *We Are Hello – vol. 4* (inkludert: «Lost») MachineMachine Records (Norge) – november 2001
* Diverse artister – *Plastic bomb CD-zum heft # 38* (inkl. «Pick It Up») (Tyskland) 2002
* Diverse artister – *The Best Fucking Ska in the World! vol. 1* (inkl. «Lies») Fucking North Pole Rec. (Norge) 2003
* Diverse artister – *Fucking North Pole Greatest Hits* (inkludert: «Duck Season») Fucking North Pole Rec. (Norge) 2020

## Referanser

## Eksterne lenker
*Discogs
Urædd

**Urædd Fotballklubb** (stiftet 25. april 1894 som **Porsgrunds Fotball Klubb**) er en idrettsklubb i Porsgrunn. 

Urædd Fotballklubb er i en idrettslagsallianse med IF Urædd Allianseidrettslag og driver med fotball, håndball, friidrett, turn og bryting. 

## Historie
Navnet Urædd ble innført i 1905, da klubben ble omdøpt til *Uræd's Balklub*. Klubben var tapende cupfinalist i 1904 og 1911. Klubben benyttet Frednes og Vallermyrene, inntil det nye Urædd Stadion ble innviet i 1906. I 1979 flyttet klubben til Kjølnesanlegget like ved. Urædds fotballgruppe befant seg på øverste nivå fra 1937 til 1948, og i nest øverste divisjon til 1951. Siden har klubben befunnet seg i lavere divisjoner, og var sist på tredje øverste nivå i 1990. 

## Fotball
Urædds fotballgruppe befant seg på øverste nivå fra 1937 til 1948, og i nest øverste divisjon til 1951. Siden har klubben befunnet seg i lavere divisjoner, og var sist på tredje øverste nivå i 1990. 

## Friidrett
Friidrettsgruppa til Urædd ble formelt opprettet i 1917, selv om det var drevet med friidrett i klubbens regi i flere år. 

## Håndball
Urædds håndballag for herrer var et av Norges fremste håndballag gjennom store deler av 1980-tallet.

I 2023 ble håndballgruppa i Urædd slått sammen med håndballgruppa i Herkules IF til Grenland Topphåndballklubb.

## Fotballtabell herrer

## Kvinnefotball
I 2007 var Bamble IF det beste laget i 2. divisjon, og Urædd tok over satsingen i 2008. De endte på tredjeplass etter å ha mislyktes i opprykk flere ganger. I 2011 ble de samarbeidsklubb med Røa, men tapte kvalifiseringen mot Åsane. I 2012 vant de 2. divisjon for fjerde gang, men tapte kvalifiseringen mot Kaupanger.

I 2013 ble de opprykksfavoritter og vant kvalifiseringen etter å ha slått Raufoss og Haugar. I 2014 ble Martin Jøreng og Kurt Semb hovedtrenere, og laget tok 3. plass i 1. divisjon, men misset kvalifisering til Toppserien. Ny trener fra 2014 ble Margunn Haugenes, og under hennes ledelse rykket Urædd opp til Toppserien i 2016.

## Kjente utøvere

* Jørgen Juve
* Jan Tore Amundsen
* Marius Lundeberg Enger
* Martin Wiig
* Ronny Deila
* Anders Rambekk 
* Odd Evensen
* Olav Jenssen 
* Svein Inge Valvik
* Lars Arvid Nilsen
* Georg Andersen

## Referanser


## Eksterne lenker
* 
* Urædd Fotball
* Urædd Friidrett
* Urædd Håndball
John Nettles

**John Vivian Drummond Nettles** (født 1943) er en britisk skuespiller, kjent for sin rolle som politietterforskeren Jim Bergerac i krimserien *[[Bergerac (TV-serie)|Bergerac]]* og senere som Tom Barnaby i krimserien *[[Mord og mysterier]]*.

## Oppvekst
Nettles er adoptert av Eric og Elsie Nettles. I 1962 kom han inn på University of Southampton hvor han studerte historie og filosofi. Det var her han fikk smaken for teater og ble etterhvert tilknyttet Northcott Theatre.

## Karriere
Nettles filmdebuterte i 1970 via en liten birolle i den britiske komedien *One More Time*. Han ble lagt merke til da han i perioden 1971–1972 spilte rollen som Ian Mackenzie i den kjente britiske krigs-drama-serien *[[Familien Ashton]]* (*A Family at War*), som også var hans TV-debut. Etter det medvirket han i komiserien *The Liver Birds* (1972–1974) og de to TV-filmene *Arnhem: The Story of an Escape* (1976) og TV-filmen *The Merchant of Venice* (1980).

Han fikk sitt store gjennombrudd i 1981 da han fikk hovedrollen som politimannen Jim Bergerac i krimserien *[[Bergerac (TV-serie)|Bergerac]]*, Han hadde rollen i 10 år. Serien gikk på TV i mange land (inkludert Norge). Etter dette hadde han noen mindre roller i div. TV-filmer, slik som *Romeo & Juliet* (1994) og *[[The Hound of the Baskervilles]]* (2002). Hadde i 1990-årene bare noen gjesteopptredener i div. TV-serier, samt fortellerstemmen til noen dokumentarfilmer. Det kan også nevnes at han i 2001 hadde en gjesteopptreden i *[[Med hjartet på rette staden]]*, samt en gjesterolle i den britiske komiserien *The Detectives* (1993), hvor han returnerte som Jim Bergerac.

I 1997 fikk hans karriere et nytt oppsving da han fikk hovedrollen som sjefsinspektør Tom Barnaby i den britiske krimserien *[[Mord og mysterier]]*.

Nettles var gift med Joyce Nettles (1966–1979) (skilt) og har ett barn, Emma, med henne. Han har siden 1995 vært gift med Cathryn Sealey.

Nettles ble i dronningens fødselsdagsliste for 2010 utnevnt til offiser av Order of the British Empire for fortjenester av dramakunsten.

## Filmografi og TV-opptredener
### TV

### Film

## Referanser


## Eksterne lenker
* 
*
Ángel Sánchez

**Ángel Sánchez** (født 3. mars 1957) er en tidligere argentinsk fotballdommer. Hans største internasjonale mesterskap var fotball-VM 2002 i Sør-Korea og Japan hvor han dømte to kamper. Han dømte året før tre kamper Copa América. I det mesterskapet gav han åtte røde kort; to i den første, to i den andre og fire i den tredje.

## Kamper i VM

 

## Kamper i Copa América

  
## Referanser
Västerås lufthavn

**Västerås lufthavn**, også kjent som **Hässlö Flygplats** (IATA: **VST**, ICAO: **ESOW**) er en flyplass i Västerås 100 km vest for Stockholm  Sverige. Flyplassen ble i 2020 vedtatt nedlagt.I mars 2021, ble det holdt en lokal folkeavstemning om at flytrafikken allikevel ikke skal legges ned. 

## Ruter og selskaper

## Referanser


## Se også
*Stockholm-Arlanda Airport
*Stockholm-Bromma Airport
*Stockholm-Skavsta Airport

## Eksterne lenker
* 
*
Congonhas lufthavn

**Congonhas/São Paulo lufthavn** eller **Congonhas lufthavn** (IATA: **CGH**, ICAO: **SBSP**) er en av São Paulos tre kommersielle flyplasser og ligger åtte km sørvest for sentrum av byen. Flyplassen drives av Infraero og betjente 17&nbsp;500&nbsp;000 passasjerer i 2005, noe som gjorde den til Brasils tredje største.

## Ruter og selskaper

* BRA Transportes Aéreos (Belo Horizonte-Confins, Brasília, Curitiba, Goiânia, Rio de Janeiro-Galeão)
* Gol Transportes Aéreos (Belo Horizonte-Confins, Brasília, Campo Grande, Caixas do Sul, Cuiabá, Florianópolis, Foz do Iguaçu, Goiânia, João Pessoa, Joinville, Londrina, Maringá, Navegantes, Porto Alegre, Recife, Ribeirão Preto, Rio de Janeiro-Santos Dumont, São José do Rio Preto, Uberlândia, Vitória)
* OceanAir (Cascavel, Chapecó, Fortaleza, Ipatinga, Passo Fundo, Porto Seguro, Salvador, Sorocaba, Videira,
* Pantanal Linhas Aéreas (Araçatuba, Bauru, Marília, Juiz de Fora, Mucuri, Presidente Prudente, Uberaba)
* TAM Linhas Aéreas (Aracaju, Belém, Belo Horizonte-Confins, Belo Horizonte-Pampulha, Brasília, Campinas, Campo Grande, Cuiába, Curitiba, Goiania, Florianopolis, Fortaleza, Foz do Iguaçu, Ilheus, João Pessoa, Joinville, Londrina, Maceió, Manaus, Marabá, Maringá, Natal, Navegantes, Porto Alegre, Porto Seguro, Porto Velho, Recife, Ribeirão Preto, São José do Rio Preto, Rio de Janeiro-Galeão, Rio de Janeiro-Santos Dumont, Salvador, São Luis, Uberlândia, Vitória)
* TRIP Linhas Aéreas (Campinas, Londrina, Maringá, Sinop)
* Varig (Brasília, Curitiba, Porto Alegre, Rio de Janeiro-Santos Dumont)

## Ulykker

* 31. oktober 1996, styrtet TAM Linhas Aéreas Flight 402 rett etter take-off fra Congonhas og traff en boligblokk og omliggende bolighus. Alle 90 passasjerene og 6 av mannskapet ombord omkom, i tillegg til ytterligere tre mennesker på bakken.
* 8. august 2006, mistet et TAM Linhas Aéreas Fokker 100 den fremre flytrappen rett etter take-off fra Congonhas og traff taket på et supermarked. Ingen ble skadet i ulykken og flyet landet trygt like etterpå.
* 17. juli 2007 skled TAM Linhas Aéreas Flight 3054 av rullebanen etter landing og krasjet i et TAM Express-lager, hvor det eksploderte. Flyet var på vei fra Porto Alegre og alle 180 passasjerene og et mannskap på seks omkom. På bakken omkom tre TAM-ansatte og 11 ble skadet.

## Referanser


## Eksterne lenker
* 
*
14. etappe i Tour de France 2007

Den **14. etappen** i Tour de France 2007 var en 197 km lang etappe som gikk fra Mazamet til Plateau-de-Beille. Etappen inneholdt 2 spurter og 3 fjellpasseringer; 1 kategori 2 stigning og 2 HC-stigninger.

***Etappe:** 14
***Dato:** 22. juli
***Lengde:** 197 km
***Norske resultater:**
: 108 Kurt Asle Arvesen + 34.52
: 132 Thor Hushovd + 34.52
***Gjennomsnittshastighet:** 36,3 km/t

## Sprint og klatrepasseringer

### 1. sprint ([[Carcassonne]])
Etter 46,5 km

### 2. sprint (Campagne-sur-Aude)
Etter 91,5 km

### 1. klatring (Côte de Saint-Sarraille)
2. kategori stigning etter 9 km

### 2. klatring ([[Port de Pailhères]])
HC-stigning etter 146,5 km

### 3. klatring ([[Plateau de Beille]])

HC-stigning etter 197 km

## Resultatliste

## Ryttere som brøt
* 209 Francisco Ventoso fra Saunier Duval-Prodir stilte ikke til start etter å ha skadet venstrehånden stygt på den 11. etappen.

## Eksterne lenker
* Etappebeskrivelse og recap på cyclingnews.com
Mord og mysterier

***Mord og mysterier*** (orig: *Midsomer Murders*) er en britisk krimserie som har gått på ITV siden 1997. Serien handler om ulike mord som finner sted i det oppdiktede britiske landdistriktet Midsomer. Serien er basert på en romanserie av forfatteren Caroline Graham. Hovedrollen ble spilt av John Nettles frem 2011, da han valgte å pensjonerte seg og ble erstattet av Neil Dudgeon.

I Norge har serien gått på TV 2 og NRK1.

## Rolleliste
* Neil Dudgeon – Detective Chief Inspector John Barnaby *(2011–)*
* John Nettles – Detective Chief Inspector Tom Barnaby *(1997–2011)*
* Daniel Casey – Detective Sergeant Gavin Troy *(1997–2003, 2008)*
* John Hopkins – Detective Sergeant Dan Scott *(2003–2005)*
* Jason Hughes – Detective Sergeant Ben Jones *(2005–2013)*
* Jane Wymark – Joyce Barnaby *(1997–2011)*
* Laura Howard – Cully Barnaby *(1997–1999, 2002–2010)*
* Barry Jackson – Dr George Bullard *(1997–1998, 2000–2011)*
* Fiona Dolman - Sarah Barnaby *(2011–)*
* Tamzin Malleson - Dr Kate Wilding *(2011–2014)*
* Manjinder Virk - Dr Kam Karimore *(2015–)*
* Toby Jones - Dr Dan Peterson *(1998–1999)*
* Kirsty Dillon - Constable Gail Stephens *(2009–2013)*
* Gwilym Lee - Sergeant Charlie Nelson *(2013–)*

## Kontrovers
Brian True-May produserte 89 episoder av serien. I 2011 uttalte True-May at serien var «det engelskes siste bastion», og at det derfor ikke ville passe med roller med andre etnisiteter. Han beklaget senere uttalelsen og forlot serien ved slutten av den aktuelle sesongen.

## Se også
* Tidenes 100 beste kriminalromaner

## Referanser


## Eksterne lenker
* 
*